CELEX: 32010R0348
Language: bg
Date: 2010-04-23 00:00:00
Title: Регламент (ЕС) № 348/2010 на Комисията от 23 април 2010 година за разрешаване на L-изолевцин като фуражна добавка за всички видове животни (текст от значение за ЕИП)

24.4.2010   
            
            
               BG
            
            
               Официален вестник на Европейския съюз
            
            
               L 104/29
            
         РЕГЛАМЕНТ (ЕС) № 348/2010 НА КОМИСИЯТА
   от 23 април 2010 година
   за разрешаване на L-изолевцин като фуражна добавка за всички видове животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда възможността за издаване на разрешително за използване на добавки при храненето на животните, заедно с основанията и процедурите за предоставяне на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 е подадено заявление за получаване на разрешително за препарата, посочен в приложението към настоящия регламент. Това заявление е придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешителното за препарата L-изолевцин, получен от Escherichia coli (FERM ABP-10641), като фуражна добавка за всички видове животни, и неговото класифициране в категорията добавки „хранителни добавки“.
            
         
               (4)
            
            
               В становището си от 9 декември 2009 г. (2) Европейският орган за безопасност на храните („органът“) заключи, че L-изолевцин не се отразява неблагоприятно върху здравето на животните, човешкото здраве или околната среда и че този препарат може да се разглежда като източник на достъпен изолевцин за всички видове животни. Органът препоръчва подходящи мерки с оглед безопасността на потребителите. Органът не счита за необходимо да се налагат специфични изисквания по отношение на мониторинга след пускането на продукта на пазара. Той също така подложи на проверка доклада за метода за анализ на фуражната добавка във фуражите, представен от създадената с Регламент (ЕО) № 1831/2003 референтна лаборатория на Общността.
            
         
               (5)
            
            
               Оценката на L-изолевцин показва, че са изпълнени условията за получаване на разрешително, установени в член 5 от Регламент (ЕО) № 1831/2003. Използването на тази добавка следва да бъде съответно разрешено съгласно посоченото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, принадлежащ към категорията добавки „хранителни добавки“ и към функционалната група „аминокиселини, техните соли и аналози“, се разрешава като добавка при храненето на животните, при спазване на условията, посочени в споменатото приложение.
   Член 2
   Настоящият регламент влиза в сила на двадесетия ден след датата на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 април 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  The EFSA Journal 2010 г.; 8(1):1425.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химическа формула, описание, метод за анализ
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg/kg пълноценен фураж със съдържание на влага 12 %
               
            
                  
                     Категория „хранителни добавки“. Функционална група: аминокиселини, техните соли и аналози
                  
               
            
                  3c3.8.1
               
               
                  —
               
               
                  L-изолевцин
               
               
                  
                               
                           
                           
                              Състав на добавката:
                              
                                           
                                       
                                       
                                          L-изолеин с чистота най-малко 93,4 % (в сухо вещество), получен от Escherichia coli (FERM ABP-10641)
                                       
                                    
                                           
                                       
                                       
                                          ≤ 1 % неидентифицирани примеси (като сухо вещество)
                                       
                                    
                        
                               
                           
                           
                              Характеристика на активното вещество:
                              L-изолевцин (C6H13NO2)
                           
                        
                               
                           
                           
                              Метод за анализ:
                              Метод за определяне на аминокиселини, както е посочено в Регламент (ЕО) № 152/2009 на Комисията (1)
                              
                           
                        
               
                  Всички видове животни
               
               
                  —
               
               
                  —
               
               
                  —
               
               
                  
                              1.
                           
                           
                              Означава се съдържанието на влага.
                           
                        
                              2.
                           
                           
                              Мерки за безопасност: по време на боравене следва да се използва средство за дихателна защита.
                           
                        
               
                  14 май 2020 г.
               
            
         (1)  ОВ L 54, 26.2.2009 г., стр. 1.